
UPRAVNO VIJEĆE
Trg Dragutina Domjanića 6/I, Sesvete
e-mail: info@czks.eu

Z A K L J U Č C I
s 6. sjednice Upravnog vijeća Centra za kulturu Sesvete

održane 13. srpnja 2026. godine u 10.00 sati u sjedištu ustanove, u prostorijama Centra za kulturu Sesvete.

Sjednici su prisustvovale članice Upravnog vijeća:
· Nives Curić 
· Mirica Matoic 
· Danijela Stjepanović 

Ostali prisutni:
· Vjekoslava Damjanović, ravnateljica 
· Ivana Barišić, voditeljica financijskih i računovodstvenih poslova 
· Aida Vidović Krilanović, viša stručna suradnica za glazbene programe 

Zapisnik vodila: Mirica Matoic.

D N E V N I R E D
1. Verifikacija zapisnika s prethodne sjednice 
2. Financijsko izvješće za razdoblje od 1. siječnja do 30. lipnja 2026. godine 
3. Izmjene i dopune Pravilnika o unutarnjem ustrojstvu i načinu rada Centra za kulturu Sesvete – prijedlog 
4. Razno 

Ad 1) Upravno vijeće jednoglasno je usvojilo zapisnik s 5. sjednice Upravnog vijeća, održane 8. travnja 2026. godine, bez primjedbi i prijedloga za dopunu.

Ad 2) Nakon izlaganja voditeljice financijskih i računovodstvenih poslova Ivane Barišić o financijskom poslovanju Centra za kulturu Sesvete za razdoblje od 1. siječnja do 30. lipnja 2026. godine, Upravno vijeće jednoglasno je usvojilo Financijsko izvješće za navedeno razdoblje.

Ad 3) Nakon obrazloženja ravnateljice i tajnice o prijedlogu izmjena i dopuna Pravilnika o unutarnjem ustrojstvu i načinu rada Centra za kulturu Sesvete te provedene rasprave, Upravno vijeće jednoglasno je dalo suglasnost na Prijedlog Pravilnika o izmjenama i dopunama Pravilnika o unutarnjem ustrojstvu i načinu rada Centra za kulturu Sesvete.
Ad 4) U točki Razno ravnateljica je izvijestila članove Upravnog vijeća o prestanku radnog odnosa dviju zaposlenica zbog nezadovoljavanja na probnom radu te o sporazumnom prelasku zaposlenice Roberte Topolovec Pulko u Centar za likovni odgoj Grada Zagreba. 

Članovi Upravnog vijeća razgovarali su i o tekućim i budućim kulturnim događanjima.

Sjednica je završila u 12.00 sati.

